Pelbagai aktiviti jana pendapatan penduduk
BETONG: Lebih banyak aktiviti untuk membantu penduduk luar bandar menjana pendapatan akan disediakan untuk mereka. Timbalan Ketua Menteri, Datuk Amar Douglas Uggah Embas berkata, aktiviti ini akan menggunakan tanah luas yang mereka miliki. Beliau mengatakan ini sebelum menyampaikan anak khinzir kepada 47 penerima di Rumah Henry Ilon di Senunok dekat sini, semalam Anak khinzir tersebut adalah daripada Jabatan Perkhidmatan Veterinar Negeri di bawah bantuan penternakannya. Uggah mencadangkan agar penerima secara beransur-ansur menyertai pembiakan komersial kerana permintaan yang baik untuk khinzir hidup dan daging khinzir di kalangan masyarakat dayak dan terutama semasa Gawai. “Anda harus menggunakan teknologi moden seperti inseminasi buatan untuk meningkatkan jumlah haiwan,” kata beliau. Uggah menambah, satu lagi program baik yang harus dipertimbangkan oleh penduduk luar bandar adalah sistem pemeliharaan ikan “tagang” (perikanan terkawal dan perlindungan sistem eko di sungai. “Jabatan Pertanian dapat menyediakan anak ikan spesies tempatan terkenal seperti ‘Tengadak’, ‘Semah’ dan ‘Empurau’. “Ikan ini dijual pada harga yang sangat tinggi di pasaran,” katanya.. Turut hadir, Pengarah Jabatan Perkhidmatan Veterinar Negeri, Dr. Adrian Susin dan Setiausaha Politik kepada Ketua Menteri, Dr.Richard Rapu. Uggah kemudian mengumumkan peruntukan bagi Projek Transformasi Luar Bandar (RTP) RM200,000 kepada rumah panjang 13 pintu untuk membina tembok penahan dan memperbaiki “tanju” (beranda). 
See author's posts
